CELEX: 32004R1417
Language: hu
Date: 2004-07-29 00:00:00
Title: A Bizottság 1417/2004/EK rendelete (2004. július 29.) A Szíriai Arab Köztársaságból származó egyes textiltermékek importjával kapcsolatos felügyeleti intézkedésekről

5.8.2004   
            
            
               HU
            
            
               Az Európai Unió Hivatalos Lapja
            
            
               L 258/8
            
         
      A BIZOTTSÁG 1417/2004/EK RENDELETE
   
   (2004. július 29.)
   A Szíriai Arab Köztársaságból származó egyes textiltermékek importjával kapcsolatos felügyeleti intézkedésekről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó Szerződésre,
   tekintettel a kétoldalú megállapodásokban, jegyzőkönyvekben vagy egyéb szerződéses konstrukciókban, vagy más sajátos közösségi importszabályozásban nem érintett bizonyos harmadik országokból származó textiltermékek importjára vonatkozó közösségi szabályokról szóló, 1994. március 7-i 517/94/EK tanácsi rendeletre (1) és különösen annak 11. cikkének (1) bekezdése b) pontjára,
   mivel:
   
               (1)
            
            
               A Bizottság a Szíriai Arab Köztársaságból származó egyes textilipari termékek importjával kapcsolatos felügyeleti intézkedésekről szóló, 2002. november 15-i 2040/2002/EK rendelete (2)2004. május 17-én lejár.
            
         
               (2)
            
            
               Egyes szíriai textilipari termékek importjának ellenőrzése az elmúlt tizennyolc hónapban azt mutatta, hogy a közösségi import növekedése 2000. évben, ami a rendkívül olcsó szíriai eredetű, 1. kategóriájú pamutfonalat illeti, amely az 1996. évben még szinte a nullával volt egyenlő, a közösségi import 10 %-át érte el 2000-ben, az ellenőrzés első éveiben stabilizálódott. Ugyanakkor, további növekedés következett be 2003-ban. A 2003. évi import volumenben 39,8 %-kal nőtt 2002-höz képest, értékben 26,1 %-kal. A legfrissebb 2004. évi adatok szerint, a tendencia folytatódik: 2004. januárjában az importvolumen megduplázódott az előző év január hónapjához viszonyítva.
            
         
               (3)
            
            
               A Bizottság által 2001-ben és 2002-ben elvégzett vizsgálat azt mutatta ki, hogy a szíriai termelési kapacitások bővülése és ezzel egyidejűleg a Közösségbe irányuló exportértékesítésének növekedése a szíriai pamutfonal-előállítási kapacitás-növekedésével volt összefüggésben. Ez a folyamat szinte kizárólagos exportorientációval zajlik és elsősorban a Közösség piacára összpontosítja az erőfeszítéseket. Egy további kapacitásbővítés, ami azóta valószínűleg megtörtént, okozhatta Szíria közösségi exportjának jelentős megemelkedését 2003-ban.
            
         
               (4)
            
            
               A szíriai exportvolumen stabilitása ily módon szertefoszlani látszik: az export egyre jelentősebbé válik. Az átlagos szír exportárak a közösségi relációban még mindig csökkenő tendenciát mutatnak, a Közösségbe érkező import árszintjén belül a legalacsonyabbak közé tartoznak.
            
         
               (5)
            
            
               A mostanáig elvégzett vizsgálatok eredményei további árcsökkenést valószínűsítenek, ennél fogva a Közösségbe irányuló export további növekedését is, és ez az új pamutfonal-előállító kapacitások bővülésével hozható összefüggésbe, melyeket Szíria 2002 közepe táján helyezett üzembe. Ugyanakkor a Közösség összes főbb pamutfonal-szállítója vagy kvóta vagy importengedélyezési eljárás alá esik, kivéve Egyiptomot 2004. január 1. óta, és a vámuniós partner Törökországot.
            
         
               (6)
            
            
               Következésképpen az 1. kategóriájú pamutfonal szíriai importját a továbbiakban is szoros megfigyelés alatt kell tartani. Indokolt ennél fogva megújítani azt az ellenőrzési mechanizmust, melyet a Bizottság 956/2001/EK rendelete (3) állított be. Ennek megfelelően a Szíriából szállított és a Közösség területén szabad forgalomba bocsátott pamutfonal-termékeknek át kell menniük a közösségi ellenőrzési mechanizmuson és meg kell felelniük az importokmány bemutatási követelményeinek, melyeket az 517/94/EK rendelet 14. cikke írt elő.
            
         
               (7)
            
            
               Az e rendeletben előírt intézkedések összhangban vannak az 517/94/EK rendelettel létrehozott bizottság véleményével,
            
         ELFOGADTA EZT A RENDELETET:
   1. cikk
   A Szíriai Arab Köztársaságból származó 1. kategóriájú pamutfonal közösségi importja és szabad forgalmazása a Közösség területén előzetes közösségi ellenőrzés alá esik.
   2. cikk
   E rendelet az Európai Unió Hivatalos Lapjában való megjelenését követő napon lép hatályba.
   Ezt a rendeletet 2004. december 31-ig kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. július 29-én.
      
         
            a Bizottság részéről
         
         Pascal LAMY
         
         
            a Bizottság tagja
         
      
   
   
      (1)  HL L 67., 1994.3.10., 1. o. A legutóbb a 2309/2003/EK rendelettel (HL L 342., 2003.12.30., 21. o.) módosított rendelet.
   
      (2)  HL L 313., 2002.11.16., 24. o.
   
      (3)  HL L 134., 2001.5.17., 31. o.